Source: http://www.legex.ro/Legea-99-2015-140255.aspx
Timestamp: 2020-05-31 22:45:26+00:00
Document Index: 1000928

Matched Legal Cases: ['articolul 1', 'Articolul 1', 'articolul 1', 'Articolul 2', 'Articolul 2', 'articolul 2', 'articolul 21', 'Articolul 21', 'articolul 5', 'Articolul 5']

Legea 99/2015 | Legislatie gratuita
Legea 99 2015 modifica Legea 192 2010
Legea 99 2015 completeaza Legea 192 2010
Legea 99 2015 promulgat de Decretul 445 2015
Legea Nr.99 din 07.05.2015
ACT PUBLICAT ÎN MONITORUL OFICIAL NR. 317 din 08 mai 2015
Parlamentul României adoptă prezenta lege.ARTICOL UNICLegea nr. 192/2010 privind trecerea unor drumuri forestiere din domeniul public al statului şi din administrarea Regiei Naţionale a Pădurilor – Romsilva în domeniul public al unor unităţi administrativ-teritoriale şi în administrarea consiliilor locale ale acestora, publicată în Monitorul Oficial al României, Partea I, nr. 695 din 18 octombrie 2010, se modifică şi se completează după cum urmează: 1. Titlul legii se modifică şi va avea următorul cuprins: LEGE privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora 2. La articolul 1, alineatul (1) se modifică şi va avea următorul cuprins: Articolul 1 (1) Prin derogare de la dispoziţiile art. 10 şi art. 34 alin. (1) din Legea nr. 46/2008 - Codul silvic, cu modificările şi completările ulterioare, se aprobă trecerea, cu titlu gratuit, a unor drumuri forestiere, a lucrărilor de corectare a torenţilor, precum şi a terenurilor aferente acestora din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora. 3. La articolul 1, după alineatul (1) se introduce un nou alineat, alineatul (11 ) , cu următorul cuprins: (11 ) Transmiterea drumurilor forestiere şi a lucrărilor de corectare a torenţilor, precum şi a terenurilor aferente acestora din proprietatea publică a statului şi din administrarea Regiei Naţionale a Pădurilor - Romsilva în proprietatea publică a unităţilor administrativ-teritoriale şi administrarea consiliilor locale se face pe bază de măsurători topografice de către Regia Naţională a Pădurilor - Romsilva. 4. Articolul 2 se modifică şi va avea următorul cuprins: Articolul 2Drumurile forestiere, lucrările de corectare a torenţilor, precum şi terenurile aferente acestora care fac obiectul trecerii, cu titlu gratuit, din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora se stabilesc prin hotărâre a Guvernului la cererea consiliului local, a consiliului judeţean sau a Consiliului General al Municipiului Bucureşti, după caz. 5. După articolul 2 se introduce un nou articol, articolul 21 , cu următorul cuprins: Articolul 21 (1) Lucrările de corectare a torenţilor realizate în fondul forestier naţional sunt de interes naţional şi de utilitate publică.(2) Execuţia şi întreţinerea investiţiilor efectuate pentru corectarea torenţilor în fondul forestier naţional, indiferent de forma de proprietate pe care este realizat sau urmează să fie realizat obiectivul, se execută din fonduri publice şi/sau fonduri europene. 6. La articolul 5, alineatul (1) se modifică şi va avea următorul cuprins: Articolul 5 (1) Drumurile forestiere, lucrările de corectare a torenţilor, precum şi terenurile forestiere aferente acestora, prevăzute la art. 1, nu pot fi trecute în domeniul privat al unităţilor administrativ-teritoriale prin hotărâre a consiliului local, a consiliului judeţean sau a Consiliului General al Municipiului Bucureşti, după caz. Această lege a fost adoptată de Parlamentul României, cu respectarea prevederilor art. 75 şi ale art. 76 alin. (1) din Constituţia României, republicată. PREŞEDINTELE CAMEREI DEPUTAŢILOR VALERIU-ŞTEFAN ZGONEA PREŞEDINTELE SENATULUI CĂLIN-CONSTANTIN-ANTON POPESCU-TĂRICEANU
COMENTARII la Legea 99/2015
Momentan nu exista niciun comentariu la Legea 99 din 2015
Alte acte pe aceeaşi temă cu Legea 99/2015
privind trecerea unor drumuri forestiere din domeniul public al statului si din administrarea Regiei Nationale a Padurilor - Romsilva în domeniul public al unor unitati administrativ-teritoriale si în administrarea consiliilor locale ale acestora
Decretul 445 2015